ปัจจัยใน-นอกปท.หนุนSET สัปดาห์หน้าฟื้นต่อ
SET สัปดาห์หน้าฟื้นตัวต่อเนื่อง จากแนวโน้มการแก้ไขปัญหากรีซมีแนวโน้มดีขึ้น รวมถึงราคาน้ำมันอาจปรับตัวสูงขึ้นหลังการเจรจากลุ่มพันธมิตรกับอิหร่านยังไม่คืบหน้า ซึ่งส่งผลดีต่อหุ้นพลังงานที่ช่วยหนุน SET ส่วนปัจจัยที่ต้องติดตามคือกองทุน (EGATIF) ซื้อขายวันแรก 13 ก.ค.นี้ การประชุม ECB และการเปิดประมูลพลังงานทดแทนแบบ FiT ขนาด 800 MW 
12 ก.ค. 2558

Technical Weekly: by Capital Nomura Securities (Thailand)
 
SET สัปดาห์หน้ายังฟื้นตัวต่อเนื่อง จากมุมมองเชิงบวกต่อพัฒนาการแก้ปัญหาของกรีซที่จะเกิดขึ้นในวันนี้ (12 ก.ค.) หลังกลุ่มเจ้าหนี้เริ่มพิจารณาแผนปฏิรูปชุดใหม่ของกรีซ เพื่อแลกกับเงินช่วงเหลือจำนวน 5.35 หมื่นล้านยูโรในช่วง 3 ปีข้างหน้า ทั้งนี้ กรีซจะเพิ่มความเข้มงวดกับการเก็บภาษีในอุตสาหกรรมเดินเรือ และภาคบริการเพิ่มขึ้น ส่งผลให้ค่าเงินยูโรแข็งค่าขึ้นในรอบ 1 สัปดาห์ ซึ่งหากผลออกมาเชิงบวก คาดว่าจะหนุนค่าเงินยูโรฟื้นตัวต่อเนื่อง และส่งผลบวกต่อทรัพย์สินเสี่ยง
ขณะที่ การเจรจาข้อตกลงนิวเคลียร์ของกลุ่มพันธมิตร กับอิหร่านยังไม่มีข้อสรุปออกมา คาดเป็นแรงหนุนให้ราคาน้ำมันดิบฟื้นตัว จึงส่งผลดีต่อหุ้นในกลุ่มพลังงาน ซึ่งจะเป็นแรงหนุนให้ SET ฟื้นตัวต่อเนื่อง โดยมีแนวต้าน 1,500/1,520 จุด ส่วนแนวรับ 1,470/1,465 จุด
ส่วนปัจจัยในประเทศที่ต้องติดตาม คือ 1) กองทุนรวมโครงสร้างพื้นฐาน โรงไฟฟ้าพระนครเหนือ ชุดที่ 1 การไฟฟ้าฝ่ายผลิตแห่งประเทศไทย (EGATIF) จะเริ่มซื้อขายในตลาดหลักทรัพย์ฯ วันที่ 13 ก.ค. นี้ 2) กำไรของกลุ่มธนาคารในไตรมาส 2 อยู่ที่ราว 4.93 หมื่นล้านบาท ซึ่งลดลงจากไตรมาสก่อน และช่วงเดียวกันของปีก่อน
3) การประชุม ECB Meeting ลุ้น Surprise QE Front load เพิ่มเติม และ 4) กระทรวงพลังงานจะเปิดให้เอกชนยื่นซองประมูลพลังงานทดแทนแบบ FiT ขนาด 800 MW ในวันที่ 29 ก.ค.นี้ ซึ่งจะส่งผลดีต่อหุ้นกลุ่มพลังงานทางเลือก เช่น กลุ่มก่อสร้างพลังงานทดแทน EPC และผู้จำหน่ายอุปกรณ์โครงการพลังงานทดแทน DEMCO-GUNGUL ส่วนผู้ผลิตไฟฟ้าชีวมวล TPCH-BCP รวมถึงผู้ผลิตพลังงานทดแทนแสงอาทิตย์ SUPER-SPCG และสุดท้ายกลุ่มผู้ผลิตหม้อแปลงไฟฟ้า AKR-TRT และ QTC 
 
คลิกเพื่อดูรายละเอียด…